أحمد سعد يغنى فى فرح ملىء بالبكاء
أحمد سعد
شارك الفنان أحمد سعد جمهوره ومتابعيه ، عدد من صور له عبر حسابة الشخصي على موقع تبادل الصور والفيديوهات الشهير "إنستجرام ".
وعلق سعد على الصورة قائلا :" كنت بغني في فرح ولكن الفرح كان مليء بالبكاء بدأت بأغنية (كل يوم ) والناس مبسوطة وبعدها بغني أغنية (بحبك ياصاحبى ) قامو الناس جريوا عليا بسرعة وقالوا لي لا ماتغنيش أغنية بحبك ياصحبي ، ماتغنيش بحبك ياصاحبى ".
وأستكمل :" مافهمتش في ايه ؟! فماغنتش (بحبك ياصاحبي)
والعروسه قامت تعيط وجريت بعيد عن الفرح
وتابع :" فغنيت أغنيه تانيه قامت العروسه قامت تاني وعيطت وسابت الفرح مكنتش فاهم في ايه ؟! طب أغني ايه ؟!
واضاف :" المعازيم قالولي معلش لان هي بتحب ابوها جدا وابوها كان بيحبك حب غير عادى وانت بالنسبه له اهم حد وكل الاغاني بتاعتك لها ذكريات مع ابوها ، وهي كانت بتغنيله (بحبك ياصاحبي) لو هو موجود دلوقتي كان اول حد هايجيبه يغني في الفرح كان هايكون انت، ومش العروسة هي اللي جابتني الفرح ، والعروسة في الفرح طول الوقت تبصلي وتفتكر ابوها وتعيط".
وأشار:" العروسة دى علمتني يعني ايه بنت بتحب ابوها وان الحب ده قد ايه حقيقي وصادق ونقي وان الاب ده كان راجل طيب و أب حنين علشان يتغناله من بنته بحبك ياصاحبي الله ير حمه".